Jaanika Juhanson

Jaanika Juhanson (sündinud 15. juunil 1977 Tallinnas) on eesti lavastajaJaanika Juhanson. Eesti Lavastajate ja Dramaturgide Liidu veebisait. ja teatripedagoog.

Haridus
Jaanika Juhanson on lõpetanud 1995. aastal Keila Gümnaasiumi. Aastatel 1983–1995 õppis Keila Muusikakoolis klaverit ja klassikalist kitarri. 1995–2004 õppis ta Tartu Ülikoolis teatriteadust ja eesti kirjandust. 2002–2003 oli Viljandi Kultuurikolledži butafoor-dekoraatori eriala vabakuulaja. 2003–2007 õppis Tartu Ülikooli Viljandi kultuuriakadeemias lavastaja erialal. 2011. aastast õpib ta Tallinna Ülikooli kultuuride uuringute õppekava doktoriõppes.

Töökäik
Aastatel 1998–2001 töötas ta Vanemuise teatris pressiesindaja-kirjandustoimetajana ja 2001–2003 Viljandi Kultuurikolledžis avalike suhete juhina, lisaks mitme kultuuriprojekti meediakonsultandina. Peale selle oli ta aastatel 2002–2021 Tartu Ülikooli Viljandi kultuuriakadeemia teatriajaloo, meediasuhtluse aluste, koosloomemeetodi, improvisatsiooni ja lavastajatöö õppejõud.

Aastatel 2005–2007 oli ta aastatel 2004–2007 Eesti Teatri- ja Muusikamuuseumi juures tegutsenud Teatrilabori (algselt Assauwe Teatri) kunstiline juht, aastatel 2007–2009 Von Krahli Teatris (nn Krahli kursuse ehk Tartu Ülikooli Viljandi kultuuriakadeemia 8. lennu) õppetöö koordinaator.

Aastatel 2008–2009 töötas Jaanika Juhanson Rakvere Teatris koosseisulise lavastajana, aastatel 2009–2012 Tartu Ülikooli Viljandi kultuuriakadeemia etenduskunstide osakonna juhataja ning tantsukunsti, teatrikunsti ja teatrikunsti visuaaltehnoloogia programmijuhina, aastatel 2012–2013 ja 2017–2019 Tartu Ülikooli Viljandi kultuuriakadeemia teatrikunsti programmijuhina, aastatel 2012–2014 ja 2016–2020 samas etenduskunstide lektorina.

Jaanika Juhanson on vabakutselise lavastajana lavastanud Rakvere Teatris, Endlas, Ugala teatris, NUKUs, Kanuti Gildi SAALis jm.

2013. aastast juhendab Jaanika Juhanson Põhja-Eesti Pimedate Ühingu teatriringi. Sügisel 2014 algatas Põhja-Eesti Pimedate Ühingu teatriringi baasil Eesti esimese pimedate ja vaegnägijate teatri – Terateatri. On olnud ka teiste harrastusteatrite ja -ühenduste juhendaja (nt aastatel 2006–2007 Keila Gümnaasiumi kooliteatri Roheline Kass juhendaja, aastatel 2013–2015 Tallinna Tehnikakõrgkoolis tegutseva Tõkatõka Teatri juhendaja).

2020. aastal asutas Jaanika Juhanson teatri Ruum-Raam-Ring ning on selle kunstiline juht ja lavastaja.

Aastatel 2021–2022 töötas ta Eesti Ajaloomuuseumi Teatri- ja Muusikamuuseumi muusikakuraatorina.

 Liikmesus 
Kuulub 2007. aastast Eesti Teatriliitu (volikogu liige 2012–2015, juhatuse liige 2015–2019), Eesti Lavastajate ja Dramaturgide Liitu (juhatuse liige 2011–2014, juhatuse esimees 2015–2019, juhatuse liige taas alates 2021. aastast). On korporatsiooni Indla vilistlane, on tegutsenud Teatriteaduse Üliõpilaste Loožis ja Tartu NEFA Rühmas. Aastatel 2000–2001 kuulus ta ka Naiskodukaitse Tartu ringkonda ja 2001–2012 Kaitseliidu Tartu malevasse.

Lavastused
Tartu Ülikooli Viljandi kultuuriakadeemia lavastajaüliõpilasena (2003–2007)
 R. Arthur / J. Juhanson "Surm on unenägu" (VKAs) 2004
 A. Kivirähk / J. Juhanson jt "Papagoide ööd" (VKAs) 2004
 A. H. Tammsaare / J. Juhanson "Valged varesed / Noored hinged" (VKAs) 2005
 J. Juhanson E. Kaidu ja K. Irdi intervjuude põhjal "Kuidas otsida Kaidut" (Eesti Teatri- ja Muusikamuuseumis) 2005
 J. Juhanson "Kadunud aja saladus" (Assauwe Teatris, ETMMis) 2005
 K. Dragunskaja "Igavesti… igaveseks" (Assauwe teatris, ETMMis) 2005
 K. Tšukovski / J. Juhanson "End-Sa-Pese" (Ugala teatris) 2005
 J. Juhanson E. Antsoni mälestuste põhjal H. Gleserist "Hilda Nukitsamees" (Assauwe Teatris, ETMMis) 2006
 J. Juhanson keskaegsete materjalide põhjal "Tristan ja Isolde. Lõbusate Hampelmannide viimane lustmäng" (Teatrilabori Assauwe Teatris, 25. Tallinna vanalinna päevade ametlik lavastus Tallinna Raekoja platsil jm) 2006
 J. Juhanson jt "KrabattabarK" (Teatrilaboriga Kultuuritehase Katlamajas) 2006

Rakvere Teatri lavastajana (2008–2009)
 I. Ilf - J. Petrov / J. Juhanson "12 tooli" 2008
 J. Ch. Harris / U. Lennuk "Onu Remuse lood" 2008
 "Tundmata" (Kanuti Gildi Saalis koos Kaja Kanni ja Martin Sookaelaga) 2008
 E. Hemingway / U. Lennuk / J. Juhanson "Ja päike tõuseb" 2009
 Rahvusvahelise teatripäeva gala 2009

Vabakutselise lavastajana (2009–...)
 V. Tamme "Haned võlgu" (Teatrilaboriga Von Krahli Teatris) 2007
 J. Juhanson "Ants ja Hamletid (Teatrilabori Assauwe Teatris) 2007
 N. Ephron / M. Kahan "Kui Harry kohtas Sallyt" (Rakvere Teater) 2009
 "Sümfoonia kolmele dirigendile. Laval üks viiul" (koos Renate Valme, Martin Sookaela, Aleksander Eelmaaga, Kanuti Gildi saal) 2009
 D. Kareva / J. Juhanson / T. Kesküll "Unenäokohvik" (Rakvere Teater) 2010
 M. Karu / J. Juhanson / trupp "Nullpunkt" (Viljandi Kultuuriakadeemia teatrikunsti 9. lennu üliõpilastega Rakvere Teatris) 2011
 E. Kasemets / J. Juhanson performance "PMV" 2. osa (Baltoscandalil) 2012
 E. Valter / J. Juhanson "Pokumäng" (Viljandi Kultuuriakadeemia 10. lennu üliõpilastega Pokumaal) 2012
 Ch. Brontë / J. Juhanson "Jane Eyre" (Rakvere Teater) 2012
 P. Üllaste / J. Juhanson "Lugu kahest vereliblest" (NUKU) 2014
 J. Juhanson / H. Laas "Ajarefrään" (NUKU) 2015
 J. Juhanson / "Vanem Edda" "Nornide mängud" (Must Kast) 2016
J. Juhanson / J. Kaus / trupp "Et sa kaotaksid kõik" (Endla teater) 2017
R. Reinaus / J. Juhanson "Verikambi" (Rakvere Teater) 2019
P. Volkonski / J. Juhanson "Tähemängud ja mängutähed" (Eesti Teatri- ja Muusikamuuseum + Ruum Raam Ring) 2020
Eesti muinasjuttude põhjal "Pikk tige vanaeit" (Oma Lava) 2020
V. Kivisilla/ J. Juhanson "Kuni armastus peale tuleb" (Ruum Raam Ring 2020)
A.Pervik/ J.Juhanson "Kunksmoor" (Kellerteater 2022)
M.Brooks/ T. Meehan "Noor Frankenstein" (Viimsi Muusikaliteater 2023)

 Terateatris 
 I. Hargla / J. Juhanson "Roos ja lumekristall" (Terateatris) 2014
 E. Valter / J. Juhanson "Lugu lahkest lohe Justusest ja printsess Miniminnist" (Terateater + Tõkatõka Teater Pokumaal) 2014
 J. Juhanson / trupp "Tristan ja Isolde" (Terateatris) 2015
 M. Algus / J. Juhanson "Kes kardab pimedat?" (Terateater Vabal Laval) 2016
 Põhja-Eesti Pimedate Ühingu 100.aastapäeva pidustustel: loeng-lavastus "Pimedate sada tegusat aastat" ja näitus-lavastus "Aja pimedad pildid" (Terateater PPÜs 2023)

Õppejõuna Tartu Ülikooli Viljandi kultuuriakadeemias (2009–2014)
 J. Juhanson / trupp "Salamaa" (koosloomemeetodi töötuba) 2013
 J. Juhanson / lavastajaüliõpilased "Suur sumin" (lavastajaüliõpilaste juhendaja) 2014

Kuuldemängud
 E. Tode "Laste maailm" 2006
 J. Kross / J. Juhanson "Mardileib" 2006
 H. Käo / J. Juhanson "Oliüks" 2008

Ürituste lavastused
 26. Tallinna vanalinna päevade ametlik lavastus "Tallinna meistrid" Raekoja platsil 2007
 Viljandi Pärimusmuusika Festivali avamine 2008
 Loov Eesti loomemajanduskonverents "Plahvatus" 2009
 Viljandimaa kultuuri- ja spordiauhindade gala "Pärlipidu" 2010
 Ümera lahingu 800. aastapäeva vaatemäng Viljandi Lauluväljakul 2010
 Viljandi Pärimusmuusika Festivali avamine 2010
 Viljandi TREFFi kunstiline juhtimine 2011
 Rahvusvahelise teatrikoolide kokkutuleku SUMIN 2014 Viljandis kunstiline kontseptsioon ja juhtimine 2014
 Kultuuripraktikumi "Euroopa uues maailmas" kunstiline kontseptsioon ja performatiivne retk 2014
 Harjumaa laulu- ja tantsupidu 2018 "Koduteel" (Harjumaa Omavalitsuste Liit, Viimsi staadionil) 2018

Rollid teatris ja filmis
 Anu Jaan Toomiku filmis "Maastik mitme kuuga" (Allfilm) 2014
 Jutustaja "Lugu lahkest lohe Justusest ja printsess Miniminnist" (Terateatri ja Tõkatõka Teatriga Pokumaal) 2014
 Kriitiku Hääl Kertu Moppeli lavastuses "Tähelaev" (Rakvere Teatris, hääl) 2014
 Helen "Kui Harry kohtas Sallyt" (Rakvere Teatris, episoodiline rollike) 2009
 Kunstiõpetaja Rakvere Teatri lavastuses "Kool" festivalil Baltoscandal 2007
 Massistseenides filmides "Malev" ja "August"

 Tunnustus 
 2018 Eesti Teatri Agentuuri laste- ja noortenäidendite võistluse II preemia ("Kummituste suvi")

2021 stipendium "Ela ja sära"

Kirjutised
"Kuidas defineerida iseennast? Retrospektiivsed märkmed" – "Interaktsioonid. Eesti teater ja ühiskond aastail 1985–2010", artiklikogumik 2010
"Fragmente fragmentaariumist ehk sulg ei tule enam kummardama" – "Teatrielu 97" 1999
""Elli"-ootika ehk sissejuhatus praktilisse teatrisemiootikasse" – Teater. Muusika. Kino 1998

Viited

Välislingid
Jaanika Juhansoni portfoolio
Laks, Tiiu 2006. Jaanika Juhanson kõnnib vähetallatud radu. Eesti Päevaleht
Lehtla, Anne-Ly 2006. Jaanika Juhanson: lavastamine on maailma loomine. Sakala
Raudsepp Linnupuu, Veronika 2008. Jaanika Juhanson: Minu jaoks on teater eluviis. Buduaar. Persoon
Grünfeldt, Inna 2008 Kultuur: Jaanika Juhanson mängib 12 tooli ja rõõmuga. Virumaa Teataja
Kübar, Eva 2009 "Juhanson asub teatritudengeid juhtima" Postimees
Kivirähk, Kairi 2014. Praegu on igavik. Müürileht
Grünfeldt, Inna 2012. Charlotte + Jaanika = ? Virumaa Teataja
Parijõgi, Meeli 2014. Kuidas valmivad lastelavastused – Kuidas tehti „Lugu kahest vereliblest". Õpetajate Leht
Parijõgi, Meeli 2014. Nähes valgust ja värvilaike. Õpetajate Leht
Parijõgi, Meeli 2014. Ma ei pane pahaks, et sa näed. Õpetajate Leht / Nädala kommentaar
 Terateatri veebileht
 Tartu Ülikooli Viljandi Kultuuriakadeemia
 Rakvere Teatri veebileht

Kategooria:Eesti teatrilavastajad
Kategooria:Eesti lavastajad
Kategooria:Eesti teatrinäitlejad
Kategooria:Eesti teatripedagoogid
Kategooria:Keila Kooli vilistlased
Kategooria:Tartu Ülikooli Viljandi kultuuriakadeemia vilistlased
Kategooria:Tartu Ülikooli filosoofiateaduskonna vilistlased
Kategooria:Sündinud 1977